Publication: Magyar Közlöny
Issue: MK-2007-156 (Year: 2007, Number: 156)
Era: 2004-2010
Section: évi XXXIII. törvény (kjt.), valamint a hivatalos állományúak jogviszonyáról szóló 1996. évi XLIII. törvény megfelelõ
Paragraph Index: 2051

1. Az OÉT megvitatta a 2008. évi központi költségvetésrõl szóló törvényjavaslatot, az Országgyûlésnek benyújtott adótörvény javaslatokra figyelemmel. A gazdaságpolitikai és államháztartási folyamatok alakulásáról a kormányoldal kiemelte, hogy 2008-ban a gazdaság növekedési üteme a konvergencia programban jelzetthez képest kissé magasabb (2,8%) lehet. A költségvetési szektorban az idei 5% körüli létszámcsökkenés után már csak kismértékû korrekcióra kerül sor, így nemzetgazdasági szinten az alkalmazottak száma némileg növekedhet, miközben a reálkeresetek és a lakosság fogyasztása is kismértékben (0,4%) növekedhet. A 2008. év egészében 4,5%-os átlagos drágulási ütem várható. A kormányzati oldal tájékoztatást adott azokról az adókkal kapcsolatos változtatásokról, amelyek a szakmai egyeztetések alapján a törvényjavaslatokban átvezetésre kerültek. A munkavállalói oldal képviselõje kérdéseket tett fel a köztisztviselõi illetményrendszer változása és az egészségbiztosítási rendszerhez kapcsolódó költségek forrásának hiányos szerepeltetésével kapcsolatban. Az oldal véleménye szerint a kisadók összevonása nem egyszerûsíti a jelenlegi rendszert, és a szakképzési járulék felhasználásának módosítása is felesleges lépésként értékelhetõ, mivel egy jól mûködõ rendszeren kíván változtatni. A társadalombiztosítási járulék egyszámlás befizetésével továbbra sem ért egyet. A törvény módosítását nem támogatja, mivel annak következtében a jelenleg is fennálló problémák a társadalombiztosítási pénztáraknál még nagyobb mértékûek lennének. Hangsúlyozta, hogy a munkavállalói oldal számára csak egy szigorúan szabályozott költségvetés fogadható el annak érdekében, hogy a reálkeresetek a 2008. évben növekedésnek indulhassanak. A munkáltatói oldal kifejtette, álláspontjának kialakításánál a költségvetésnek a konvergencia programhoz való viszonyát vette figyelembe. Az elõzõ évhez hasonlóan kifogásolta, hogy a költségvetési egyensúly javítása érdekében hozott intézkedések következtében nem megfelelõen alakul a kiadások csökkentése és bevételek növelése közötti arány. OÉT megállapodás szintjén szükségesnek tartja megjeleníteni, hogy az úgynevezett átmeneti adók az államháztartási hiány csökkenésének függvényében mikor szûnnek meg. Javasolta, hogy abban az esetben, ha a konvergencia program teljesítése kedvezõen alakul, a keletkezõ plusz forrás felhasználása az OÉT-ben kerüljön megvitatásra. Egyetértettek azzal a munkavállalói felvetéssel, mely kifogásolta, hogy a Munkaerõpiaci Alap egyre kisebb hányada felett rendelkezik az erre létrehozott tripartit testület. Határozottan kérte a Kormányt, hogy a kisadók összevonására vonatkozó törvényjavaslatát vonja vissza, mert álláspontja szerint az összevonás következtében az adminisztráció nem csökken, ugyanakkor többletbefizetés keletkezik, mely elsõsorban a kisvállalkozásokat sújtja. Az adórendszer tervezett átalakítására vonatkozóan változatlanul igényelte a Kormánytól, hogy javaslatait még a koncepció szintjén terjessze az OÉT elé. A kormányoldal válaszában hangsúlyozta, hogy a konvergencia programnak megfelelõen a 2008. év után a növekedés beindulásával számol. Az ebbõl adódó többletbevételek felhasználási irányairól az OÉT fórumain is egyeztetni fognak. A Munkaerõpiaci Alap felhasználásával kapcsolatban felhívta a figyelmet arra, hogy a foglalkoztatás támogatása ma már más forrásokból is lehetséges (EU támogatások társfinanszírozása), valamint hogy erre a szociális partnereknek a monitoring bizottságok által rálátásuk, illetve befolyásuk van. Az adójogszabályokról a kormányoldal az egyeztetéseket az OÉT fórumain folytatni fogja.

Source: https://magyarkozlony.hu/hivatalos-lapok/3fe7bba642a9eaaa958c95490a1a8f9d1c084896/dokumentumok/4d2a9dbb59a063898faf0135caaf34ac9453c87a/letoltes